Kver VII : 5 blöð , 2 tvinn og stakt blað . Efsta línan er skert á bl . Ystu síður í kverum stundum máðar , sem bendir til að handritið hafi gengið óbundið milli manna í kverum ( Jón Helgason 1955 : ix ) . 13 , 19 og 61 hefur flipi verið skorinn í blaðið neðst , og honum brugðið í gegnum gat á neðri spássíu , þannig að hann þjónar sem bókamerki , til að vísa á upphöf sagna . Gatað fyrir línum og leturfleti . Upphaflega hefur handritinu verið lokað með álsútaðri leðurreim , litaðri , sem fest er við neðra spjaldið með tveimur trénöglum . Síðar hefur reimin rofnað rétt við spjaldið . 53 og 54 , sem eru tvinn , stóðu því áður fremst í handritinu . Á aftara spjald að utanverðu hefur einhver skorið út örlítið munstur . Eldri þvengir , þræðir og naglar úr bandinu fylgja í plastumslagi í öskju með handritinu . Um hugsanlegan feril handritsins , áður en það komst í eigu konungs , hefur margt verið skrifað , en Jón Helgason telur að Þormóður hafi fengið það á Hólum ( Jón Helgason 1955 : xiv-xv , xvii . ) . Á spássíum koma fyrir nokkur mannanöfn : Eyjólfur Jónsson , en hann segist eiga „ þessa skitna skræðu “ ( 35v ) , Nikulás Einarsson ( e.t.v. frá Reykjahlíð ) ( 41v ) , Kolbeinn ( 48r ) , Bjarni Jónsson ( 48r ) , Þorleifur ? ( 48r ) og Guðríður Benediktsdóttir ( 59r ) . Stofnun Árna Magnússonar á Íslandi tók við handritinu 15. febrúar 1985 .